എൻ.പി. ജയൻ

ഫോട്ടോ ജേണലിസ്റ്റായിരുന്നു എൻ.പി. ജയൻ(മരണം : 10 ജനുവരി 2026). https://www.deshabhimani.com/News/kerala/photojournalist-np-jayan-found-dead-82416ദി ന്യൂ ഇന്ത്യൻ എക്‌സ്പ്രസ് പത്രത്തിൽ ദീർഘകാലം സേവനമനുഷ്ഠിച്ചിരുന്നു. 
ജീവിതരേഖ
പ്രഭാകരന്റെയും പങ്കജാക്ഷിയുടെയും മകനായിരുന്നു. 20ാമത്തെ വയസിലാണ് അദ്ദേഹം ഫോട്ടോഗ്രാഫറായി ജോലി തുടങ്ങുന്നത്. ദ ഹിന്ദു, ഡെക്കാൻ ഹെറാൾഡ്, ഡൗൺ ടു ഏർത്, മാധ്യമം, മാതൃഭൂമി തുടങ്ങിയ പത്ര, മാഗസിനുകൾക്കും വേണ്ടി ചിത്രങ്ങൾ പകർത്തി. ദി ന്യൂ ഇന്ത്യൻ എക്‌സ്പ്രസിലെ ദീർഘകാല സേവനത്തിനു ശേഷം, സ്വതന്ത്ര ഫോട്ടോഗ്രാഫറായി തുടർന്ന അദ്ദേഹം 'വിബ്‌ജ്യോർ' എന്ന പേരിൽ ഒരു സ്റ്റുഡിയോയും നടത്തിയിരുന്നു. അവസാന വർഷങ്ങളിൽ പരിസ്ഥിതി, വന്യജീവി വിഷയങ്ങളിലായിരുന്നു ശ്രദ്ധ കേന്ദ്രീകരിച്ചിരുന്നത്. സൈലന്റ് വാലി വനത്തിൽ ഒരു വർഷത്തോളം താമസിച്ച് അദ്ദേഹം ചിത്രങ്ങൾ പകർത്തി.https://www.samakalikamalayalam.com/news/kerala/photojournalist-np-jayan-passes-away-in-wayanad

മാറാട് നാദാപുരം കലാപങ്ങൾ, മുത്തങ്ങ വെടിവെപ്പ് തുടങ്ങി  മലബാർ മേഖലയിലെ പല സുപ്രധാന സംഭവങ്ങളും ലോകം കണ്ടത് ജയൻ പകർത്തിയ ചിത്രങ്ങളിലൂടെയാണ്.   പല പാരിസ്ഥിതിക വിഷയങ്ങളും ജയൻ പകർത്തി. പിന്നീട്  ഫ്രീലാൻസർ ഫോട്ടോഗ്രാഫറായി ജോലി ചെയ്തു.
പക്ഷാഘാതത്തെത്തുടർന്ന് ആരോഗ്യപ്രശ്‌നങ്ങൾ നേരിടുകയായിരുന്ന ജയനെ വയനാട്ടിലെ നെൻമേനിക്കുന്നിലുള്ള വസതിയിൽ മരിച്ച നിലയിൽ കണ്ടെത്തുകയായിരുന്നു.

പ്രദർശനങ്ങളും ഫോട്ടോ ശേഖരങ്ങളും
 പെരിയാറിന്റെ കാനനഭംഗിയും പമ്പാ നദിയിലെ പാരിസ്ഥിതിക മലിനീകരണവും ബോധ്യപ്പെടുത്തുന്നതാണ് ജയന്റെ തത്ത്വമസി എന്ന ഫോട്ടോ ശേഖരം.
 കർണാടക ഹെൽത്ത് പ്രമോഷൻ ട്രസ്റ്റിന്റെ സഹകരണത്തോടെ സമൂഹത്തിലെ അരികുവത്കരിക്കപ്പെട്ട വിഭാഗങ്ങളായ ലൈംഗിക തൊഴിലാളികൾ, മൂന്നാംലിംഗക്കാർ, അനാഥർ എന്നിവരുടെ ദുരിത ജീവിതത്തിന്റെ നേർക്കാഴ്ചകളായിരുന്നു 'പീപ്ൾ ട്രീ ഫോട്ടോ എക്‌സിബിഷൻ'. കാനഡ, ഡൽഹി എന്നിവിടങ്ങളിൽ ഈ ചിത്രങ്ങളുടെ പ്രദർശനം സംഘടിപ്പിച്ചിട്ടുണ്ട്. 
  മാറാട്, നാദാപുരം കലാപങ്ങളിൽ ഇരകളാക്കപ്പെട്ടവരുടെയും മുത്തങ്ങ വെടിവെപ്പ് ഇരകളുടെയും ദുരിതം പങ്കുവെക്കുന്ന 'വിക്ടിംസ് ഓഫ് റയട്ട്‌സ്' എന്ന ഫോട്ടോപ്രദർശനവും ഏറെ ശ്രദ്ധിക്കപ്പെട്ടു. നിരവധി സംസ്ഥാന, ദേശീയ അംഗീകാരങ്ങൾ നേടി

അവലംബം

വർഗ്ഗം:നിശ്ചലചിത്ര ഛായാഗ്രാഹകർ
വർഗ്ഗം:മാധ്യമ പ്രവർത്തകർ
വർഗ്ഗം:2026-ൽ മരിച്ചവർ